Purtătorul de cuvânt al Parchetului instanţei supreme a declarat că Radu Pricop este urmărit penal pentru fals şi înşelăciune.

Urmărirea penală a fost declanşată în 26 mai 2014.

Concret, Radu Pricop s-ar fi folosit de documente false într-o dispută privind terenuri naţionalizate aparţinând familiei Brătianu şi ar fi încercat să obţină de la stat, împreună cu alte persoane, suma de 10 milioane de euro.

În acest proces a fost adus ca probă un certificat de deces fals, în contextul în care urmaşa familiei Brătianu era încă în viaţă.

Radu Pricop s-a căsătorit civil pe 1 iunie la Primăria Azuga, cu Ioana Băsescu, fiica cea mare a președintelui Traian Băsescu.